《集庵摩勒园会者十人以它年五君咏山王一时数为韵得时字》
宋代·谢薖

生涯水中萍，漂荡信所之。十年糊其口，不食故园葵。

思归同越鸟，长是巢南枝。祭灶郭北隅，小屋如鸡栖。

园开十肘地，草木方华滋。红榴媚夕阳，初篁摇轻飔。

招我赏心旧，于焉持酒卮。合离如日月，果有弦望时。

诗坛失老将，一鼓气已衰。赖我如虎贲，典刑犹在兹。

相欢且尽醉，莫咏骊驹诗。

作者简介：谢薖（kē）（1074～1116）字幼盘，自号竹友居士。抚州临川（今江西抚州）人。北宋著名诗人，江西诗派二十五法嗣之一。谢逸从弟，与兄齐名，同学于吕希哲，并称“临川二谢”。与饶节、汪革、谢逸并称为“江西诗派临川四才子”。